CELEX: C2005/193/17
Language: sk
Date: 2005-08-06 00:00:00
Title: Vec C-216/05: Žaloba podaná 17. mája 2005 Komisiou Európskych spoločenstiev proti Írsku

6.8.2005   
            
            
               SK
            
            
               Úradný vestník Európskej únie
            
            
               C 193/10
            
         Žaloba podaná 17. mája 2005 Komisiou Európskych spoločenstiev proti Írsku
   (Vec C-216/05)
   (2005/C 193/17)
   Jazyk konania: angličtina
   Komisia Európskych spoločenstiev, v zastúpení: Xavier Lewis, splnomocnený zástupca, ktorý si zvolil adresu na doručovanie v Luxemburgu, podala 17. mája 2005 na Súdny dvor Európskych spoločenstiev žalobu proti Írsku.
   Žalobkyňa navrhuje, aby Súdny dvor:
   
               —
            
            
               vyhlásil, že Írsko tým, že podmienilo plnú a účinnú účasť verejnosti na posudzovaní vplyvov na životné prostredie predchádzajúcou platbou účastníckych poplatkov, nesplnilo si povinnosti podľa článkov 6 a 8 smernice rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (1) v znení smernice Rady 97/11/EHS z 3. marca 1997, ktorou sa mení a dopĺňa smernica 85/337/EHS o posudzovaní vplyvov určitých verejných a súkromných projektov na životné prostredie (2),
            
         
               —
            
            
               zaviazal Írsko nahradiť trovy konania.
            
         Žalobné dôvody a hlavné tvrdenia
   Írsky zákon o územnom plánovaní ustanovuje, že orgány územného plánovania a odvolací orgán vo veciach územného plánovania môžu verejnosti vyrubiť účastnícke poplatky za predloženie pripomienok alebo vyjadrenie stanoviska v územnoplánovacích konaniach a za predloženie pripomienok v odvolacích konaniach vo veciach územného plánovania. Komisia tvrdí, že vyrubenie takýchto účastníckych poplatkov je porušením smernice 85/377/EHS v znení smernice 97/11/EHS, keďže:
   
               —
            
            
               v smernici nie je žiadne ustanovenie, ktoré by výslovne dovoľovalo vyrubiť takéto poplatky,
            
         
               —
            
            
               takéto poplatky sú v rozpore so systémom a cieľom smernice,
            
         
               —
            
            
               znenie článku 6 ods. 2 a 3 smernice neumožňuje takú voľnosť pri výklade, akú sa mu Írsko snaží pripísať, a
            
         
               —
            
            
               Írsko marí výkon práv, ktoré verejnosti priznáva článok 6 ods. 2 smernice.
            
         
      (1)  Ú. v. ES L 175, 5.7.1985, s. 40.
   
      (2)  Ú. v. ES L 73, 14.3.1997, s. 5.